               PATVIRTINTA
               VšĮ Telšių RPMC
               Direktoriaus
	              2026-08-24
                                                                                                     įsakymu Nr. V-92

VŠĮ TELŠIŲ REGIONINIO PROFESINIO MOKYMO CENTRO FOTOGRAFAVIMO, FILMAVIMO IR VAIZDO DUOMENŲ TVARKYMO TVARKOS APRAŠAS 
I. BENDROSIOS NUOSTATOS
1. VšĮ Telšių regioninio profesinio mokymo centro (toliau – Centras) Fotografavimo, filmavimo ir vaizdo duomenų tvarkymo tvarkos aprašas (toliau – Aprašas) nustato asmenų (moksleivių, darbuotojų, svečių) fotografavimo, filmavimo, vaizdo duomenų rinkimo, naudojimo, saugojimo ir viešinimo tvarką Centro patalpose bei renginiuose.
2. Aprašas parengtas vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas / BDAR); Lietuvos Respublikos asmens duomenų teisinės apsaugos įstatymu (1996 m. birželio 11 d. Nr. I-1374, su vėlesniais pakeitimais ir naujausia 2018 m. liepos 16 d. redakcija Nr. XIII-1426); Lietuvos Respublikos civiliniu kodeksu (2000 m. liepos 18 d. Nr. VIII-1864, ypač 2.23 straipsniu „Teisė į atvaizdą“); Lietuvos Respublikos visuomenės informavimo įstatymu (1996 m. liepos 2 d. Nr. I-1418, su vėlesniais pakeitimais ir naujausia 2006 m. liepos 11 d. redakcija Nr. X-752, ypač 13 straipsniu); Lietuvos Respublikos švietimo įstatymu (1991 m. birželio 25 d. Nr. I-1489, suvestinė redakcija nuo 2026 m. sausio 1 d); Lietuvos Respublikos profesinio mokymo įstatymu (1997 m. spalio 14 d. Nr. VIII-450, suvestinė redakcija nuo 2026 m. sausio 1 d.).
3. Pagrindinės Apraše vartojamos sąvokos:
Asmens duomenys / Vaizdo duomenys – bet kokia vaizdo informacija apie fizinį asmenį, kurio tapatybė nustatyta arba gali būti nustatyta (atvaizdas, veidas, judesiai, vaizdo įrašas).
Duomenų valdytojas – VšĮ Telšių regioninis profesinio mokymo centras (įmonės kodas 190807514, S. Daukanto g. 6B, Varniai, Telšių r.).
Duomenų subjektas – Centro mokinys, darbuotojas, lankytojas ar kitas fizinis asmuo, kurio vaizdo duomenys yra tvarkomi.

II. FOTOGRAFAVIMAS IR FILMAVIMAS CENTRO REPREZENTACIJOS IR VIEŠINIMO TIKSLAIS
4. Centro renginiuose, šventėse, parodose, profesinio meistriškumo konkursuose ar kitoje veikloje asmenys fotografuojami ir filmuojami Centro veiklos viešinimo, reprezentacijos bei istorinės atminties saugojimo tikslais.
5. Sutikimų gavimo tvarka. Nepilnamečių mokinių atveju – raštišką sutikimą arba nesutikimą priėmimo į Centrą metu pasirašo vienas iš tėvų (globėjų/rūpintojų). (Priedas Nr.1) Pilnamečių mokinių ir darbuotojų atveju – raštišką sutikimą pasirašo patys asmenys. (Priedas Nr.2)
6. Sutikimą davęs asmuo turi teisę bet kada jį atšaukti, pateikdamas raštišką prašymą Centro administracijai. Sutikimo atšaukimas negalioja atgaline data jau išspausdintiems leidiniams ar fizinei medžiagai.
7. Vietose, kur vyksta masiniai Centro renginiai, pateikiama aiški nuoroda / pranešimas: „Renginys fotografuojamas ir filmuojamas. Nuotraukos ir vaizdo įrašai gali būti skelbiami Centro interneto svetainėje ir socialinių tinklų paskyrose.“
8. Atskiros individualios (portretinės) mokinio nuotraukos ar vaizdo įrašai, kur mokinys yra pagrindinis objektas, socialiniuose tinkluose ar žiniasklaidoje publikuojamos tik turint atskirą / konkretų sutikimą (Priedai Nr.3,4 - mokinių, Priedas Nr.5,6 – tėvų, globėjų, rūpintojų)
III. FOTOGRAFAVIMAS IR FILMAVIMAS UGDYMO PROCESE
9. Ugdymo proceso metu (pamokose, praktiniame mokyme dirbtuvėse/laboratorijose, egzaminuose):
9.1. Mokiniai neturi teisės fotografuoti, filmuoti ar daryti garso įrašų be pamoką/praktinį mokymą vedančio mokytojo (profesijos mokytojo) leidimo;
9.2. Draudžiama be kito asmens (mokinio ar mokytojo) žinios ir sutikimo jį filmuoti, fotografuoti ar platinti įrašus internete, „Messenger“, „TikTok“, „Instagram“ ar kitose platformose;
9.3. Pamokos ar praktinio mokymo filmavimas ir fotografavimas profesinio mokymo metodiniais, vertinimo ar gerosios patirties sklaidos tikslais galimas tik mokytojo iniciatyva, suderinus su Centro administracija ir informavus mokinius.

IV. DUOMENŲ SUBJEKTŲ TEISĖS IR JŲ ĮGYVENDINIMAS
10. Duomenų subjektai (mokiniai, jų tėvai, globėjai, rūpintojai) turi šias teises:
10.1  Žinoti apie savo vaizdo duomenų tvarkymą;
10.2  Susipažinti su Centro tvarkomais jų vaizdo duomenimis;
10.3  Nesutikti su duomenų tvarkymu arba atšaukti duotą sutikimą.
11. Dėl teisių įgyvendinimo asmenys gali kreiptis į Centro administraciją, pateikiant asmens tapatybę patvirtinantį dokumentą.

V. ATSAKOMYBĖ IR BAIGIAMOSIOS NUOSTATOS
12. Asmenys, pažeidę šio Aprašo reikalavimus (pvz., neteisėtai slapta filmavę ar platinę kito asmens atvaizdą), atsako Centro vidaus tvarkų, LR Civilinio kodekso ir LR Administracinių nusižengimų kodekso nustatyta tvarka.
13. Aprašas tvirtinamas, keičiamas ar naikinamas Centro direktoriaus įsakymu.
14. Aprašas skelbiamas viešai Centro interneto svetainėje.



Priedas Nr.1 
VšĮ TELŠIŲ REGIONINIAM PROFESINIO MOKYMO CENTRUI
(Įm. kodas 190807514, S. Daukanto g. 6B, Varniai)

TĖVŲ (GLOBĖJŲ, RŪPINTOJŲ) SUTIKIMAS / NESUTIKIMAS DĖL NEPILNAMEČIO MOKINIO ATVAIZDO TVARKYMO IR VIEŠINIMO
202_ m. ___________ mėn. ______ d. 

Aš, __________________________________________________ , 
           (Tėvo / motinos / globėjo / rūpintojo vardas, pavardė)
atstovaudamas (-a) savo nepilnametį vaiką (globojamąjį)
 ________________________________________________________________,
             (Mokinio vardas, pavardė, gimimo data, grupė)
patvirtinu, kad esu supažindintas (-a) su Centro Fotografavimo, filmavimo ir vaizdo duomenų tvarkymo tvarkos aprašu ir pareiškiu savo valią dėl savo vaiko atvaizdo tvarkymo: 
SUTINKU / NESUTINKU (pabraukti), kad renginių, švenčių, parodų, profesinio meistriškumo konkursų, praktinio mokymo bei kitos Centro veiklos metu užfiksuotos nuotraukos ir vaizdo įrašai, kuriuose aiškiai matomas mano vaiko atvaizdas (veidas), būtų naudojami ir viešinami: 
Centro interneto svetainėje (www.telsiurpmc.lt); 
Centro oficialiose socialinių tinklų paskyrose („Facebook“, „Instagram“, „TikTok“.); 
Centro informaciniuose stenduose, leidiniuose, lankstinukuose, reprezentaciniuose vaizdo įrašuose. 

SUTIKIMO SĄLYGOS IR TEISĖS: 
1. Sutikimas galioja visą mano vaiko mokymosi laikotarpį ir 5 metus po jo baigimo arba iki kol raštu atšauksiu šį sutikimą. 
2. Man žinoma, kad turiu teisę bet kada atšaukti šį sutikimą, pateikdamas (-a) raštišką prašymą Centro administracijai.
3. Sutikimo atšaukimas negalioja atgaline data jau išspausdintiems fiziniams leidiniams / medžiagai. 

(Vardas / Pavardė/ Parašas) ___________________________________________________






Priedas Nr.2
VšĮ TELŠIŲ REGIONINIAM PROFESINIO MOKYMO CENTRUI
(Įm. kodas 190807514, S. Daukanto g. 6B, Varniai)

MOKINIO SUTIKIMAS / NESUTIKIMAS DĖL ASMENS ATVAIZDO (FOTOGRAFAVIMO, FILMAVIMO) TVARKYMO IR VIEŠINIMO
202_ m. ___________ mėn. ______ d. 

Aš, ________________________________________________________ , 
                          (Mokinio vardas, pavardė, gimimo data, grupė)

patvirtinu, kad esu supažindintas (-a) su Centro Fotografavimo, filmavimo ir vaizdo duomenų tvarkymo tvarkos aprašu ir pareiškiu savo valią dėl mano atvaizdo tvarkymo: 
SUTINKU / NESUTINKU (pabraukti), kad renginių, švenčių, parodų, profesinio meistriškumo konkursų, praktinio mokymo bei kitos Centro veiklos metu užfiksuotos nuotraukos ir vaizdo įrašai, kuriuose aiškiai matomas mano atvaizdas (veidas), būtų naudojami ir viešinami: 
Centro interneto svetainėje (www.telsiurpmc.lt); 
Centro oficialiose socialinių tinklų paskyrose („Facebook“, „Instagram“, „TikTok“.); 
Centro informaciniuose stenduose, leidiniuose, lankstinukuose, reprezentaciniuose vaizdo įrašuose. 

SUTIKIMO SĄLYGOS IR TEISĖS: 
1. Sutikimas galioja visą mano mokymosi laikotarpį ir 5 metus po jo baigimo arba iki kol raštu atšauksiu šį sutikimą. 
2. Man žinoma, kad turiu teisę bet kada atšaukti šį sutikimą, pateikdamas (-a) raštišką prašymą Centro administracijai.
3. Sutikimo atšaukimas negalioja atgaline data jau išspausdintiems fiziniams leidiniams / medžiagai. 

(Vardas / Pavardė/ Parašas) ___________________________________________________







Priedas Nr.3
VšĮ TELŠIŲ REGIONINIAM PROFESINIO MOKYMO CENTRUI
(Įm. kodas 190807514, S. Daukanto g. 6B, Varniai)


MOKINIO SUTIKIMAS DĖL ASMENS DUOMENŲ TVARKYMO
202_ - ...................... mėn. ........... d.
Telšiai 

Aš, ___________________________________________ , sutinku, fotografuotis ir kad gauta 
                      (Mokinio vardas, pavardė, gimimo data, grupė)

Medžiaga būtų naudojama šiais tikslais:
· Centro veiklos viešinimui, reklaminiams veidams kurti.
· Centro tinklalapyje, socialinių tinklų paskyrose („Facebook“, „Instagram“).
· Išoriniuose reklaminiuose stenduose, plakatuose, skrajutėse, vaizdo klipuose ar spaudoje.
Šis sutikimas galioja neterminuotai arba iki tol, kol bus atšauktas raštu.
 Patvirtinu, kad nuotraukos daromos savanoriškai. Jokių pretenzijų dėl autorinio ar kitokio atlygio už vaizdinės medžiagos naudojimą neturiu.
Suprantu, kad Centras turi teisę atrinkti, redaguoti ir naudoti užfiksuotą medžiagą savo nuožiūra, nepažeidžiant mokinio garbės ir orumo.
Žinau, kad turiu teisę bet kada atšaukti šį sutikimą pateikdamas (-a) rašytinį prašymą Centrui. Sutikimo atšaukimas neturi įtakos iki atšaukimo vykdytų duomenų tvarkymo veiksmų teisėtumui.

___________________________                           _________________________________
                     (parašas)                                                                                       (vardas, pavardė)








Priedas Nr.4
VšĮ TELŠIŲ REGIONINIAM PROFESINIO MOKYMO CENTRUI
(Įm. kodas 190807514, S. Daukanto g. 6B, Varniai)

MOKINIO SUTIKIMAS DĖL ASMENS DUOMENŲ TVARKYMO IR VAIZDO MEDŽIAGOS NAUDOJIMO

202_ - ...................... mėn. ........... d.
Telšiai 

Aš ____________________________________________________ 
                                                (Mokinio vardas, pavardė, gimimo data, grupė) 

sutinku būti filmuojamas Centro įvaizdinio klipo gamybos tikslais. Ši medžiaga bus naudojama: transliacijoms vietinėje televizijoje, Centro socialinių tinklų paskyrose („Facebook“, „Instagram“, „TikTok“, „YouTube“), Centro interneto svetainėje, viešoms prezentacijoms ir parodoms. Sutinku, kad Centras naudotų mano atvaizdą ir balsą reklaminėje vaizdo medžiagoje. 
Sutikimas galioja neterminuotai arba tol, kol vaizdo medžiaga bus aktuali Centro reprezentacinėms reikmėms.
Patvirtinu, kad dalyvavimas yra savanoriškas. Esu pilnametis ir atsakau už savo veiksmus. 
Esu informuotas, kad turiu teisę bet kada atšaukti šį sutikimą, pateikdamas rašytinį prašymą Centro administracijai. Sutikimo atšaukimas negalioja atgaline data ir nepanaikina teisėtumo medžiagos, kuri jau buvo ištransliuota ar paskelbta iki atšaukimo momento.

_________________________                                       ______________________________
                        (parašas)                                                                                   (vardas, pavardė)








Priedas Nr.5
VšĮ TELŠIŲ REGIONINIAM PROFESINIO MOKYMO CENTRUI
(Įm. kodas 190807514, S. Daukanto g. 6B, Varniai)

TĖVŲ (GLOBĖJŲ, RŪPINTOJŲ) SUTIKIMAS DĖL NEPILNAMEČIO ASMENS DUOMENŲ TVARKYMO
202_- ...................... mėn. ........... d.
Telšiai 

Aš, ________________________________________________ , 
                                             (Tėvo / motinos / globėjo / rūpintojo vardas, pavardė)
atstovaudamas (-a) savo nepilnametį vaiką (globojamąjį)
 ______________________________________________________________,
                     (Mokinio vardas, pavardė, gimimo data, grupė)
sutinku, kad mano vaikas būtų fotografuojamas ir kad gauta medžiaga būtų naudojama šiais tikslais:
· Centro veiklos viešinimui, reklaminiams veidams kurti.
· Centro tinklalapyje, socialinių tinklų paskyrose („Facebook“, „Instagram“).
· Išoriniuose reklaminiuose stenduose, plakatuose, skrajutėse, vaizdo klipuose ar spaudoje.
Šis sutikimas galioja neterminuotai arba iki tol, kol bus atšauktas raštu.
 Patvirtinu, kad mano vaiko nuotraukos daromos savanoriškai. Jokių pretenzijų dėl autorinio ar kitokio atlygio už vaizdinės medžiagos naudojimą neturiu.
Suprantu, kad Centras turi teisę atrinkti, redaguoti ir naudoti užfiksuotą medžiagą savo nuožiūra, nepažeidžiant mokinio garbės ir orumo.
Žinau, kad turiu teisę bet kada atšaukti šį sutikimą pateikdamas (-a) rašytinį prašymą Centrui. Sutikimo atšaukimas neturi įtakos iki atšaukimo vykdytų duomenų tvarkymo veiksmų teisėtumui.

___________________________                           _________________________________
                     (parašas)                                                                                       (vardas, pavardė)






Priedas Nr.6
VšĮ TELŠIŲ REGIONINIAM PROFESINIO MOKYMO CENTRUI
(Įm. kodas 190807514, S. Daukanto g. 6B, Varniai)

TĖVŲ (GLOBĖJŲ, RŪPINTOJŲ) SUTIKIMAS DĖL ASMENS DUOMENŲ TVARKYMO IR VAIZDO MEDŽIAGOS NAUDOJIMO

202_ - ...................... mėn. ........... d.
Telšiai 

Aš, ______________________________________________________ , 
                             (Tėvo / motinos / globėjo / rūpintojo vardas, pavardė)
atstovaudamas (-a) savo nepilnametį vaiką (globojamąjį) 
__________________________________________________________,
     (Mokinio vardas, pavardė, gimimo data, grupė) 

sutinku, kad mano vaikas būtų filmuojamas Centro įvaizdinio klipo gamybos tikslais. Ši medžiaga bus naudojama: transliacijoms vietinėje televizijoje, Centro socialinių tinklų paskyrose („Facebook“, „Instagram“, „TikTok“, „YouTube“), Centro interneto svetainėje, viešoms prezentacijoms ir parodoms. Sutinku, kad Centras naudotų mano atvaizdą ir balsą reklaminėje vaizdo medžiagoje. 
Sutikimas galioja neterminuotai arba tol, kol vaizdo medžiaga bus aktuali Centro reprezentacinėms reikmėms.
Patvirtinu, kad mano vaiko dalyvavimas yra savanoriškas. 
Esu informuotas, kad turiu teisę bet kada atšaukti šį sutikimą, pateikdamas rašytinį prašymą Centro administracijai. Sutikimo atšaukimas negalioja atgaline data ir nepanaikina teisėtumo medžiagos, kuri jau buvo ištransliuota ar paskelbta iki atšaukimo momento.

_________________________                                       ______________________________
                        (parašas)                                                                                   (vardas, pavardė)
